Više od 1.500 čitatelja odgovorilo je na našu anketu i otkrilo nam koliko se puta tjedno mole. Rezultati su dosta podijeljeni – dok se jedni mole svakodnevno, drugi se ne mole uopće.

Prema istraživanju iz 2015. godine, 45 posto mladih u Hrvatskoj, mahom 18-godišnjaka, moli se svakodnevno. Rezultati istog istraživanja pokazali su kako se njih 85 posto deklariraju kao katolici, ali ih tek 32 posto odlazi na mise, što je porast u usporedbi s 25-30 posto na nacionalnoj razini.

Nedavno smo objavili tekst ‘Velika Gospa, Mladifest i religioznost u Hrvatskoj – što mladi misle o tome‘ s anketnim pitanjem ‘Koliko puta u tjednu se pomoliš’.

Više od 1.500 naših čitatelja odgovorilo je na ovo anketno pitanje, a rezultati su gotovo identični rezultatima spomenutog istraživanja. Oko 45 posto čitatelja moli se svakodnevno. Ipak, isti broj mladih (oko 42 posto) ne moli se uopće.